Општинска управа општине Врњачка Бања, Одељење за урбанизам, еколошке, имовинско-правне и стамбене послове, даје следеће

 ОБАВЕШТЕЊЕ

 Обавештава се јавност да ће дана 29.07.2024. године (понедељак), екипе „АВЕНИЈЕ МБНС1 НОВО СЕЛО“ Врњачка Бања вршити третман сузбијања ларви и одраслих форми комараца, са почетком од 05,00 часа ујутру и то у градском и приградским насељима општине Врњачка Бања, на приобаљу река и стајаћих вода као и на површинама на којима се ове јединке задржавају.

Третман сузбијања одраслих форми комараца на отвореном простору са земље, обавиће се препаратом AQUA K-OTHRINE, који може бити штетан по пчеле па је потребна њихова заштита.

**Апел пчеларима да заштите пчелиња друштва**

 Упозоравају се пчелари да заштите своје пчелињаке у периоду третмана. Дејство препарата који се користи за ове намене траје три дана, због чега се моле пчелари да своје кошнице уклоне најмање пет километара од места третирања.

Уколико није могуће изместити пчелиња друштва, потребно је предузети следеће мере:

-ноћ пре отпочињања третмана, пчеле треба затворири пре 19,00 часова;

-вентусе на кошницама оставити отворене;

-испод поклопне даске у хранилице сипати чисту пијаћу воду, а претходну бацити;

-полетиште сузити решетком да би се спречило излетање пчела током извођења третмана прскања;

-ако су изузетно високе темепературе ваздуха, кошнице расхлађивати водом;

-ујутру, након третмана, полетне даске опрати чистом водом, како пчеле не би дошле у контакт са препаратима који су коришћени за сузбијање комараца.

 Потребно је да се пчелари благовремено информишу код Удружења пчелара о тачном термини третирања и предузму мере заштите својих пчела.

Третман сузбијања ларви комараца вршиће се еколошким препаратом на бази регулатора раста са специфичним дејством на ларве комараца. Препарат је нешкодљив за водену фауну и остале организме, те не захтева посебне мере предострожности и његова примена не зависи од временских услова.

У случају неповољних временских прилика, третман се одлаже за први наредни дан када временски услови погодују за извођење истог, уз који ће се изводити и ларвицидни третман комараца, који није завистан од падавина.